b'\n_START_ARTICLE_\nMi\xc5\xa1a Sepe\n_START_SECTION_\n\xc5\xa0olanje\n_START_PARAGRAPH_\nDiplomirala je leta 1958 na Oddelku za primerjalno knji\xc5\xbeevnost na Filozofski fakulteti v Ljubljani.\n_START_SECTION_\nDelo\n_START_PARAGRAPH_\nLeta 1956 se je zaposlila v Pionirski knji\xc5\xbenici v Ljubljani in sodelovala pri snovanju slovenskega mladinskega knji\xc5\xbeni\xc4\x8darstva. Od leta 1963 je v Delavski knji\xc5\xbenici v Ljubljani vodila njeno ob\xc4\x8dinsko mati\xc4\x8dno dejavnost (obe zdaj del Mestne knji\xc5\xbenice Ljubljana, Knji\xc5\xbenice Otona \xc5\xbdupan\xc4\x8di\xc4\x8da). Nato je od leta 1969 delala v NUK-u kot in\xc5\xa1truktorica in vodja (od 1977) ter urejala obvestila Republi\xc5\xa1ke mati\xc4\x8dne slu\xc5\xbebe. V letih od 1988 do 1993 je bila zunanja sodelavka Oddelka za bibliotekarstvo na Filozofski fakulteti za predmet Splo\xc5\xa1noizobra\xc5\xbeevalne knji\xc5\xbenice. Strokovno se je preusmerila predvsem v posodabljanje in standardizacijo poslovanja ter operativno povezovanje visoko\xc5\xa1olskih in splo\xc5\xa1nih javnih knji\xc5\xbenic, v strokovno usposabljanje knji\xc5\xbeni\xc4\x8darskih delavcev ter vzgojo mladih in odraslih obiskovalcev knji\xc5\xbenice. O teh vpra\xc5\xa1anjih je tudi veliko pisala (Knji\xc5\xbenica, Sodobna pedagogika, Na\xc5\xa1i razgledi).\n_START_SECTION_\nNagrade\n_START_PARAGRAPH_\nLeta 1977 je prejela \xc4\x8copovo diplomo.'